Diari Oficial de la Generalitat Valenciana


Sumari del DOGV 781, del 10-03-1988 (1988/810710)

ORDRE de 23 de febrer de 1988, de la Conselleria d'Agricultura i Pesca, per la qual es determinen les ajudes relatives al sector agrari afectat per les circumstancies meteorològiques adverses de la tardor del 1987.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/02/23/(1)/dof/vci/html**

### Dades del document

Número de DOGV
:   781

Data del DOGV
:   10-03-1988

Secció del DOGV
:   DISPOSICIONS GENERALS

Número del document
:   1988/810710


Data del document
:   23-02-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 23 de febrer de 1988, de la Conselleria d'Agricultura i Pesca, per la qual es determinen les ajudes relatives al sector agrari afectat per les circumstàncies meteorològiques adverses de la tardor del 1987.  
Article primer  
Aquesta disposició regula el règim de les subvencions que atorgarà la Conselleria d?Agricultura i Pesca als ajuntaments per tal de pal·liar les conseqüències desfavorables, tant socials com materials, que ocasionaren les circumstàncies climatològiques adverses que afectaren la Comunitat Valenciana durant la tardor del 1987.  
Article segon  
Tots els ajuntaments, als termes dels quals s'hagen esdevingut les circumstàncies meteorològiques esmentades a què es refereix l'article primer d'aquesta disposició, a partir de la publicació d'aquesta Ordre i fins al dia 30 d'abril de 1988, podran sol·licitar i, si s'escau, obtenir una subvenció per a la reposició d'obres i instal·lacions agràries danyades, en l'execució de les quals es garantesca la màxima ocupació laboral de la mà d'obra corresponent.  
Aquestes sol·licituds, les presentaran a les Direccions Territorials de la Conselleria d?Agricultura i Pesca, tot seguint el model que es publica com a annex d'aquesta Ordre.  
Article tercer  
Podran ser objecte de subvenció, qualsevol de les activitats següents:  
La neteja, el revestiment o la reposició de séquies i desguassos; la realització d'obres de reposició de camins i de les obres de fàbrica corresponents i la restauració de qualsevol instal·lació agrària. En tots els casos, caldrà justificar la incorporació d'almenys un 50% del cost total en concepte de mà d'obra.  
Article quart  
Les susdites subvencions podran arribar fins al 100% de la valoració de la inversió, depenent el percentatge final de l'auxili del nombre de peticions i de la dotació pressupostària assignada a aquesta línia d'auxili.  
Article cinqué  
Les obres l?execució de les quals es pretenga, hauran de quedar determinades a les memòries valorades o als projectes corresponents, que, d'acord amb les disposicions pressupostàries i de règim local vigents, les subscriuran els tècnics municipals oportuns. En tot cas hi hauran de quedar determinades amb concreció absoluta les unitats d'obra que es realitzaran.  
Els serveis tècnics de les Direccions Territorials de la Conselleria d?Agricultura i Pesca, d'acord amb les instruccions cursades per la Direcció General de Desenvolupament Agrari, realitzaran les valoracions corresponents de la inversió en qüestió. L?aprovació del pressupost definitiu i la notificació corresponent a l'ajuntament de què es tracte, la realitzarà la Direcció General esmentada.  
Article sisé  
El personal tècnic de la Conselleria d?Agricultura i Pesca a qui s'encomanen les funcions d'inspecció i supervisió dels treballs, les exercirà tant durant l?execució com a la terminació de les obres.  
Article seté  
Després d'enllestir les obres, els ajuntaments peticionaris hauran de justificar la despesa realitzada mitjançant certificacions d'obra subscrites pels tècnics municipals competents, o bé, si ha estat l'Administració qui ha executat els treballs, mitjançant fotocòpies compulsades de les nòmines dels jornals, de la liquidació d'assegurances socials i de les factures de materials, maquinària i despeses de transport.  
En ambdós casos, l?òrgan de govern municipal haurà d'acordar l'acceptació de l?obra  
Aquests justificants han de ser presentats a les Direccions Territorials de la Conselleria d?Agricultura i Pesca.  
Article vuité  
Després d'aprovar la subvenció, la Conselleria d?Agricultura i Pesca lliurarà d'immediat el 50% de la quantia de la subvenció a l'ajuntament corresponent. El 40'7o restant, el pagarà tan prompte com es justifique el pagament de l'import lliurat en concedir la subvenció.  
El 10% restant el remetrà a l'ajuntament només se certifique la conclusió de les obres.  
Article nové  
Les obres hauran de ser enllestides amb anterioritat al 30 de setembre de 1988.  
DISPOSICIONS FINALS  
Primera  
Queda facultada la Direcció General de Desenvolupament Agrari per a dictar les disposicions necessàries per a l'aplicació d'aquesta disposició.  
Segona  
Aquesta Ordre entrarà en vigor el dia de la publicació al Diari Oficial de la Generalitat Valenciana.  
València, 23 de febrer de 1988.  
El Conseller d?Agricultura i Pesca,   
LUIS FONT DE MORA MONTESINOS  
SOL·LICITUD D?AJUDA ECONOMICA I TECNICA  
(A l'empara de l'Ordre de 23 de febrer de 1988, de la Conselleria d'Agricultura i Pesca, DOGV núm de de ).  
Peticionari: Ajuntament   
CIF Domicili: Província:   
Clau: Comarca o zona: Clau:   
Municipi: Clau:   
Representat per: DNI:   
Com a:   
Classe d'actuació: Subvencions pels danys meteorològics soferts a la tardor del 1987.  
Entitat bancària per a les transferències de les subvencions (indiqueu el banc o la caixa, la sucursal, etc):   
Número de compte:   
Documentació que acompanya aquesta sol·licitud:  
· Certificat en què es declaren els danys haguts.  
· Certificat de l'acord de sol·licitud reflexat en acta.  
· Certificat de disponibilitat de terrenys i de les autoritzacions necessàries.  
 Memòria valorada.  
 Projecte.  
 Certificat que l'autor de la memòria valorada o del projecte és funcionari o depén civilment, laboral o administrativa de l?ens local.  
 Certificat que la corporació municipal es compromet a finalitzar l'obra abans del 15-9-88.  
 Altra (especifiqueu-la).  
MILLORES QUE ES REALITZARAN  
Denominació Nombre i classe Inversió total Cost total de la  
 d'unitats necessària (PTA) mà d'obra (PTA)  
   
   
   
Qualsevol falta de la documentació exigida o l'ús dolent de l'ajuda sol·licitada, serà causa suficient per a denegar-la o exigir-ne la devolució, si ja havia estat concedida.  
 A de de 1988  
Signat: El peticionari  
DILIGENCIA que estén la Conselleria d?Agricultura i Pesca de la Generalitat Valenciana perquè conste que, d'acord amb la documentació que obra en el seu poder, la declaració de danys que es realitza és:  
 A d de 1987.  
Signat:  
HOBLE. SR. CONSELLER D?AGRICULTURA I PESCA


Còpia Permalink ELI